Source: https://teabevara.ee/et/raamatupidamine/uudised?page=6
Timestamp: 2019-12-12 04:32:56+00:00
Document Index: 5068343

Matched Legal Cases: ['§ 16', '§ 141', '§ 17', '§17', 'Riigikohus ', 'Riigikohus ']

Raamatupidamine | Äripäeva teabevara
Tegevuse jätkuvus
Lisatud on peatükk 4.13. Tegevuse jätkuvus.
Raamatupidamise seaduse § 16 punkti 2 kohaselt on raamatupidamise aastaaruande koostamise peamisi printsiipe jätkuvuse printsiip. See tähendab, et raamatupidamise aruande koostamisel lähtutakse eeldusest, et raamatupidamiskohustuslane tegutseb jätkuvalt ning tal ei ole plaani ega vajadust tegevust lõpetada. Juhul kui raamatupidamise aruanne ei ole koostatud jätkuvuse printsiibist lähtudes, tuleb aruandes märkida rakendatud arvestusprintsiip.
Majandusaasta aruande esitamine ettevõtjaportaalis
Uuendatud on peatükki 4.4. Majandusaasta aruande esitamine ettevõtjaportaalis.
Raamatupidamise seaduse (RPS) § 141 järgi tuleb majandusaasta aruanne koostada ja esitada üldjuhul elektroonilises aruandluskeskkonnas või laadida asjaomased andmed otse raamatupidamisprogrammist, kui tarkvara seda toetab. E-aruandluse eesmärk on lihtsustada aruandluskohustuslase esitatavate andmete esitamist ja töötlemist.
Rahvusvahelised finantsaruandluse standardid
Uuendatud peatükis 12.1 on kajastatud majandusaruande koostamist IFRS-i kohaselt. Majandusaasta aruande koostamisel on Eesti ettevõtetel valida kahe raamatupidamistava vahel (RPS § 17): Eesti finantsaruandluse standard, mis põhineb standardil IFRS for SME-s (finantsaruandluse standardid väikestele ja keskmise suurusega üksustele), või Euroopa Komisjoni vastu võetud rahvusvaheline finantsaruandluse standard (IFRS).
Majandusaasta aruande koostamine vastavalt IFRS-ile on lubatud kõigile ettevõtetele, kuid RPS §17 lg 2 järgi on see kohustuslik teatud tüüpi ettevõtetele:
krediidiasutused;
finantsvaldusettevõtjad;
segafinantsvaldusettevõtjad;
investeerimisühingud;
kindlustusandjad;
äriühingud, kelle emiteeritud väärtpaberid on võetud kauplemisele Eesti või muu Euroopa Majanduspiirkonna lepinguriigi reguleeritud väärtpaberiturule.
Juuni Õigusuudised
Uus rahapesu ja terrorismi rahastamise tõkestamise seadus laiendab kohustusi
Riigikohus selgitas, kas äriühingu koosoleku kokkukutsumise korda on rikutud, kui osanik, kelle suhtes rikkumine on toimunud, tuleb ise koosolekule kohale
Riigikohtu hinnangul on ettevõtja klientide kohta käiva teabe konfidentsiaalseks pidamise eelduseks asjaolu, et teabel on kaubanduslik väärtus
Õigusuudised valmivad Äripäeva teabekirjastuse ja advokaadibüroo TARK koostöös, juuni Õigusuudised koostas advokaadibüroo TARK partner ja vandeadvokaat Lada Riisna.
Mai Õigusuudised
Töölepingu seaduse muudatused võimaldavad luua paindlikumaid töösuhteid alaealistega
Ostja ei saa samadele puudustele tuginedes pärast hinna alandamist enam lepingust taganeda
Riigikohus selgitas, millal võib juhatuse liikme ja tema poolt kontrollitava isiku vaheline tehing olla tühine
Õigusuudised valmivad Äripäeva teabekirjastuse ja advokaadibüroo TARK koostöös, mai Õigusuudised koostas advokaadibüroo TARK partner ja vandeadvokaat Marit Savi.
Uuendatud on peatükki 5.3.6. Pikaajalised finantsinvesteeringud.
Pikaajalise finantsinvesteeringuna käsitatakse investeeringuid tütar- ja sidusettevõtetesse, pikaajalisi investeeringuid aktsiatesse või võlakirjadesse ja muid pikaajalisi nõudeid (näiteks antud pikaajalised laenud või edasilükkunud tulumaks). Pikaajalisi nõudeid käsitletakse peatükis 5.3.7.
Konsolideerimise põhimõtted
Uuendatud on peatükki 9.1. Konsolideerimise üldpõhimõtted.
Kaks või enam ettevõtet võivad olla seotud omandi­suhte kaudu (üks kontrollib teist) ning seetõttu vaadeldakse neid pigem ühe kui mitme ettevõttena. Selliste ettevõtete puhul on sobivam kasutada konsolideeritud aruannet. Peatükis käsitletakse konsolideerimise üldpõhimõtteid ja kapitaliosaluse meetodit. Konsolideerimine on üks keerukamaid raamatupidamisvaldkondi, seega on peatükis esitatud rohkelt näiteid.
Aprilli Õigusuudised
Aprilli Õigusuudiste teemad:
Varade ja kohustuste hindamine
Uuendatud peatükis 4.12. Varade ja kohustuste hindamine vastatakse kahele peamisele küsimusele:
Kes peab andma hinnangu varade ja kohustuste väärtusele, täielikkusele, kõikehõlmavusele ja kajastamise õigsusele?
Kuidas saavutada varade ja kohustuste hindamine, mis vastaks nõudmistele, oleks vajalikul määral põhjendatud, õiguslikult lubatud ja finantsmajanduslikult otstarbekas?
Seaduse muudatus mikro- ja väikeettevõtjatele - videoloeng